Kommenteeritud kokkuvõte

Prospektidirektiivi 2003/71/EÜ (muudetud) läbivaatamise mõjuhinnang

A. Vajadus meetmete järele

Milles on probleem ja miks on see probleem ELi tasandil?

Prospektidirektiivis kehtestatakse piiriülene nn pass kinnitatud prospektidele. Prospektide eeskirjade reform on tihedalt seotud kapitaliturgude liiduga. Prospekti reformi eesmärk on täiendada kapitaliturgude liidu eesmärke vähendada finantsturgude killustumist, mitmekesistada rahastamisallikaid ja tugevdada piiriüleseid kapitalivoogusid. Kuigi prospektikord toimib üldiselt hästi, on võimalik prospektidirektiivi teatavaid nõudeid parandada, et leevendada halduskoormust äriühingutele, kes koostavad prospekte (eriti VKEd), ja muuta prospektid potentsiaalsetele investoritele väärtuslikumaks teabevahendiks. Prospektieeskirjade edasine ühtlustamine ELi muude avalikustamiseeskirjadega (nt läbipaistvusdirektiiv ja määrus, mis käsitleb kombineeritud jae- ja kindlustuspõhiste investeerimistoodete (PRIIPid) põhiteabedokumente, saaksid muuta prospekti tõhusamaks. Mõjuhinnang toetub hindamistulemustele; viimane oli algselt seotud programmiga REFIT (COM(2014)368).

Mida tuleks saavutada?

Kavandatud meetmed peaksid (i) vähendama prospekti koostamise halduskoormust nii VKEde kui ka sagedaste väärtpaberite emitentide jaoks; ii) tegema prospekti asjakohasemaks avalikustamisvahendiks potentsiaalsete investorite, eriti VKEde jaoks, ja iii) tagama suurema ühtsuse ELi prospekti ja muude ELi avalikustamiseeskirjade vahel.

Milline on ELi tasandil meetmete võtmise lisandväärtus (subsidiaarsus)?

Ühtlustatud ELi prospekt on oluline vahend kapitaliturgude lõimimiseks kogu liidus. Kui EMP liikmesriigi pädevad asutused on prospekti heaks kiitnud, siis saab seda kasutada, et kaasata kapitali üldsusele pakkumise tegemise abil või teistes liikmesriikides reguleeritud turule lubamise teel. Prospekti tegemine kättesaadavamaks VKEdele ja ettevõtetele, kes sageli kapitaliturgude poole pöörduvad (sagedased emitendid), on kapitaliturgude liidu loomise alussammas.

B. Lahendused

Millised on erinevad võimalused eesmärkide saavutamiseks? Kas on olemas eelistatud variant? Kui ei, miks?

Mõjuhinnangus arutatakse erinevaid võimalusi seoses kuue problemaatiliseks peetava küsimusega. Enamiku võimaluste eesmärk on vähendada emitentide halduskoormust, milleks töötatakse välja asjakohased avalikustamisnõuded, millega välditakse ebavajalikke korduseid ja antakse investoritele otstarbekohast teavet, mis on lihtsasti mõistetav.

Mis on erinevate sidusrühmade vaated? Kes toetab millist poliitikavalikut?

Sidusrühmad toetavad läbivaatamist ja pakutud valikuid. Kõik sidusrühmad, sealhulgas liikmesriigid, nõustuvad sellega, et eemaldada prospektist sagedaste emitentide ja VKEde puhul ebavajalik ja korduv teave. Sidusrühmad toetavad ka prospekti kokkuvõtte uue vormi väljatöötamist vastavalt PRIIP KIDile.

C. Eelistatud poliitikavaliku mõju

Milline kasu eelistatud poliitikavalikuga kaasneb (kui kaasneb, muul juhul märkida üldine kasu)?

Läbivaadatud direktiivist peaksid emitendid leidma avalikustamisreeglid, mis on kohandatud kolme peamise emitentide grupi konkreetsetele vajadustele: reguleeritud turul või mitmepoolses kauplemissüsteemis juba noteeritud emitendid (umbes 70 % kõigist aasta jooksul heaks kiidetud prospektidest), VKEd ja võlakirjade emitendid. Kavandatud nn universaalne registreerimisdokument (URD) sagedaste emitentide jaoks peaks viima arvestatava kulude kokkuhoiuni ja lühendama prospekti kinnitamise protsessi praeguselt kümnelt päevalt viie päevani. Eeldatakse, et reformitud proportsionaalsed avalikustamisreeglid sagedastele emitentidele vähendavad prospekti koostamise kulusid ja muudavad nende kohaselt koostatud prospektid võimalike investorite jaoks asjakohasemaks. Uus valikuliste küsimuste-vastuste formaat aitab VKEdel koostada oma prospekt ise, hoides seega oluliselt kokku õiguskulusid. Võlakirjaemissioonide nimiväärtuste reform peaks suurendama kõigi emitentide ja VKEde kapitali kaasamise võimalusi.

Millised kulud eelistatud poliitikavalikuga kaasnevad (kui kaasnevad, muul juhul peamised kulud)?

Kokkuvõttes vähendavad eelisvalikud sagedaste emitentide ja VKEde vastavuskoormust. Prospektide kasutajasõbralikumaks muutmisel ja emitendi konkreetsele olukorrale keskendumisel on kahekordne eelis: kulude kokkuhoid ja prospekti asjakohasuse suurendamine potentsiaalsete investorite jaoks. Mõjuhinnang sisaldab algseid hinnanguid kulude kokkuhoiu kohta, lähtudes faktilistest ja realistlikest eeldustest seoses universaalse registreerimisdokumendi kasutuselevõtu ja proportsionaalsete avalikustamiseeskirjade kahe ettepanekuga. Prospekti kokkuvõtte reformi ja otsinguvõimalust pakkuva prospektide andmebaasi kasutuselevõtmise eeliseid on raskem arvudes väljendada: mõjuhinnangus toetutakse selles osas kvalitatiivsematele hinnangutele. Siiski toetutakse prospekti kokkuvõtte reformi põhjendustes tööle, mis on investeerimispakettide põhiteabedokumendiga seoses juba tehtud, sealhulgas tarbijauuringud. (PRIIPS KID).

Millised on mõjud VKEdele ja konkurentsivõimele?

VKEd Need VKEd, kes soovivad kapitali kaasata avaliku pakkumise abil või mitmepoolses kauplemissüsteemis või VKEde kasvuturul noteerimisega, saavad uuendatud proportsionaalsetest avalikustamiseeskirjadest kasu, kuna see vorm vähendab prospekti ettevalmistamise kulusid. Täiendavat kokkuhoidu eeldatakse VKEdele, kes on reguleeritud turul noteeritud, kuna nad saavad kasu proportsionaalsetest avalikustamiseeskirjadest, mida kohaldatakse teisestele emissioonidele (vt allpool). VKEde uute avalikustamiseeskirjade kasutamine võib umbkaudsel hinnangul säästa VKEdele kokku ligi 45 miljonit eurot aastas. Suurte ja väikeste emitentide konkurentsivõime Konkurentsivõime paraneks, sest liikmesriikide esitatud andmetest nähtub, et umbes 70 % kõigist võrdlusaasta jooksul kinnitatud prospektidest puudutavad väärtpaberite teisest emissiooni äriühingute poolt, kellel on juba lubatud reguleeritud turul või mitmepoolses kauplemissüsteemis kaubelda. Kui kapitaliväärtpaberite prospektide kohta kättesaadavad andmed üle kanda, siis umbes 700 prospekti aastas võivad teiseste emisioonide puhul proportsionaalsetest avalikustamiseeskirjadest kasu saada. Prospekti koostamise kulukuse näitajad, mis saadi avaliku arutelu käigus, viitavad sellele, et nii võib kokku hoida umbes 130 miljonit eurot aastas. Veelgi enam, universaalse registreerimisdokumendi kasutamine kapitali- ja mittekapitaliväärtpaberite prospektide puhul võib anda tulemuseks igal aastal kiire kinnitamisega prospektide arvu kasvu 150 % (kapitaliväärtpaberid) ja 70 % (mittekapitaliväärtpaberid). Ühtse prospekti nõue võlakirjade väljaandmisel annab nimiväärtuse suurusest olenemata igale võlakirjade emitendile stiimuli valida nimiväärtuse suurus, mis teeb nende võlakirjad atraktiivsemaks laiemale investorite ringile. Laiem investorite ring omakorda huvitub eelduste kohaselt rohkem võlakirjade ostmisest ja müümisest, parandades sel moel korporatiivsete võlakirjaturgude likviidust ELis.

Kas on ette näha märkimisväärset mõju liikmesriikide eelarvetele ja ametiasutustele?

Kavandatud leebemad nõuded ei tohiks tekitada riiklikes eelarvetes ja halduses sellega seotud kulusid. Vastupidi, pädevad riiklikud asutused peaksid saama kasu prospekti lihtsustamisest, kuna see muudab ühtlasi prospekti kinnitamise protsessi lihtsamaks. Kõigi prospektide elektrooniliselt otsitavaks tegemiseks vajalike IT-vahendite selleks kohandamine tooks kaasa täiendavaid infotehnoloogiakulusid.

Kas on oodata muud olulist mõju?

Ei

Proportsionaalsus?

Meetmed on kavandatud olema võimalikult tõhusad, tekitamata samas turul põhjendamatuid häireid.

D. Järelkontroll

Millal poliitika läbi vaadatakse?